Höljes kraftverk er det øverste av de svenske kraftverkene i Klarälven, og ligger bare noen kilometer nedenfor grensen mot Norge og Trysil kommune. Like ovenfor riksgrensen er det derimot også et norsk kraftverk i Klarälven, nemlig Lutufallet kraftverk som eies av Eidsiva Energi. Videre nedover på svensk side er elven regulert med en mengde kraftverk nedenfor Höljes.